Document ID: /roh_data/filtered/fineweb-2-filterrobots_roh.jsonl.gz/55760

La PS dal Grischun recumonda in Gea l'iniziativa da tgira. La tgira saja in'impurtanta pitga dal provediment da sanadad e duai vegnir renconuschida e promovida. Plinavant duai vegnir segirà che avunda persunal da tgira stettia a disposiziun per l'avegnir.
Era in Gea ha la suprastanza da la partida fixà per la lescha da Covid-19. Il certificat pussibiliteschia da prender part a la vita culturala, economica, politica e sociala.
Per l'iniziativa da giustia recumonda la PS grischuna in Na. La partida vesia ils intents e las finamiras da l'iniziativa sco bunas, vegn dentant a la conclusiun che l'iniziativa avess consequenzas che creassan novs problems.
La Partida socialdemocratica dal Grischun è cun sias posiziuns dal medem avis sco la partida-mamma, che cusseeglia medemamain duas giadas Gea ed ina giada Na a las votaziuns dals 28 da november.
Dossier online
Sin in clic tut las fatschentas federalas e communalas: rtr.ch/votaziuns